TASCO แกร่งกว่าตลาด! โบรกฯชี้เทคนิคขาขึ้น แนะซื้อเป้า 26 บ. ชูหุ้นเด่นวันนี้
TASCO แกร่งกว่าตลาด! โบรกฯชี้เทคนิคขาขึ้น แนะซื้อเป้า 26 บ. ชูหุ้นเด่นวันนี้ ล่าสุดอยู่ที่ 21.60 บาท บวก 0.30 บาท หรือ 1.41% มูลค่าซื้อขาย 151.16 ล้านบาท
TASCO แกร่งกว่าตลาด! โบรกฯชี้เทคนิคขาขึ้น แนะซื้อเป้า 26 บ. ชูหุ้นเด่นวันนี้ ล่าสุดอยู่ที่ 21.60 บาท บวก 0.30 บาท หรือ 1.41% มูลค่าซื้อขาย 151.16 ล้านบาท
1 พ.ย. 2562

ผู้สื่อข่าวรายงานว่า บริษัท ทิปโก้แอสฟัลท์ จำกัด (มหาชน) หรือ TASCO ล่าสุด ณ เวลา 11.25 น. อยู่ที่ 21.60 บาท บวก 0.30 บาท หรือ 1.41% สูงสุดที่ 21.90 บาท ต่ำสุดที่ 21.40 บาท ด้วยมูลค่าซื้อขาย 151.16 ล้านบาท ขณะที่ดัชนีตลาดหุ้นไทยโดยรวมลบ 0.37%

โดย บล.เอเชีย เวลท์ ระบุในบทวิเคราะห์ว่า แนะนำ “ซื้อ” TASCO ประเมินราคาเป้าหมายที่ 26 บาท อิงค่า PER ปี 2563 ที่12.5 เท่า และมองเป็นหุ้นเด่นวันนี้ (1 พ.ย.) เนื่องจากคาดว่า ราคาน้ำมันปรับตัวลดลงจะส่งผลบวกต่อต้นทุนการผลิตยางมะตอย และดีมานด์ยางมะตอยเพิ่มขึ้นจากการเร่งใช้จ่ายงบประมาณภาครัฐของประเทศต่าง ๆ เพื่อการกระตุ้นเศรษฐกิจ คาดว่ายอดขายทั้งในและต่างประเทศของ TASCO จะดีขึ้นในปี 2563
รวมทั้งรับผลบวกจากมาตรการ lMO2020 เนื่องจากโรงกลั่นจะหันไปผลิตน้ำมันที่มีซัลเฟอร์ต่ำ ซัพพลายยางมะตอยคาดว่าจะหายจากตลาดทำให้ราคายางมะตอยปี 2563 จะอยู่ในเกณฑ์ที่ดีราว กก.ละ 14-16 บาท ต่อ กก. อีกทั้งคาดหวังกำไรสุทธิในปี 2563 เติบโต 17% เมื่อเทียบจากปีก่อน แต่กำไรจากการดำเนินงานเติบโตมากถึง 59% เมื่อเทียบจากปีก่อน คาดว่าปี 2563 จะกลับมาเป็นปีที่ดีของ TASCO
นอกจากนี้ TASCO ยังคงมีความแข็งแกร่งอย่างมากในแนวโน้มหลักที่อยู่ในแนวโน้มขาขึ้น (Uptrend) อย่างเต็มตัวจากการเกิดทั้ง Daily, Weekly, &amp; Monthly Buy Signal มีเป้าหมายที่ 24.60 บาท จุด Stop Loss ระยะสั้นอยู่ที่ 21.10 บาท